****

Republika Hrvatska

Krapinsko-zagorska županija

Općina Gornja Stubica

**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA OPĆINE GORNJA STUBICA ZA 2024.GODINU**

**ZAKONSKA OSNOVA**

Zakonom o proračunu (Narodne novine broj 144/21) propisana je obveza izrade i podnošenja Polugodišnjeg izvještaja o izvršenju proračuna predstavničkom tijelu na donošenje do 30. rujna tekuće proračunske godine.

Temeljem članka 76. stavak 1. Zakona o proračunu i članka 4. Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) (dalje: Pravilnik) polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.

Opći dio polugodišnjeg izvještaja o izvršenju proračuna sadrži:

* sažetak Računa prihoda i rashoda i Računa financiranja
* Račun prihoda i rashoda
* Račun financiranja

Račun prihoda i rashoda iz stavka 1. ovoga članka sastoji se od prihoda i rashoda iskazanih prema ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Opći dio polugodišnjeg izvještaja o izvršenju proračuna jedinice lokalne i područne (regionalne) samouprave može sadržavati i preneseni višak ili preneseni manjak prihoda nad rashodima.

Posebni dio polugodišnjeg izvještaja o izvršenju proračuna sadrži izvršenje rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Članak 17. stavak 1. Pravilnika propisuje da obrazloženje polugodišnjeg izvještaja o izvršenju proračuna sadrži obrazloženje općeg dijela izvještaja o izvršenju proračuna.

Obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži:

– obrazloženje ostvarenja prihoda i rashoda, primitaka i izdataka u izvještajnom razdoblju

– prikaz ostvarenog manjka odnosno viška proračuna jedinice lokalne i područne (regionalne) samouprave.

Polugodišnji izvještaj o izvršenju proračuna Općine Gornja Stubica za 2024. godinu objavit će se na internetskim stranicama Općine Gornja Stubica i u Službenom glasniku Krapinsko- zagorske županije.

**OBRAZLOŽENJE OPĆEG DIJELA**

Proračun Općine Gornja Stubica za 2024. godinu, sa projekcijama za 2025. i 2026. godinu usvojen je na 13. sjednici Općinskog vijeća održanoj dana 12. prosinca 2023. godine u iznosu od 8.151.044,00 eura. I. Izmjene i dopune Proračuna Općine Gornja Stubica za 2024. godinu usvojene su na 15. sjednici Općinskog vijeća održanoj dana 25. ožujka 2024. godine u iznosu od 12.245.277,47 eura.

Polugodišnje izvršenje Proračuna Općine Gornja Stubica za 2024. godinu obuhvaća izvršenje proračuna Općine i proračunskog korisnika Općine (dječji vrtić Jurek), a realizirano je kako slijedi:

* Ostvarenje konsolidiranih (Općina Gornja Stubica i Dječji vrtić Jurek) tekućih prihoda poslovanja i prihoda od prodaje nefinancijske imovine iznosi 1.480.917,25 eura, a realizacija tekućih rashoda i rashoda za nabavu nefinancijske imovine iznosi 1.456.244,15 eura, što rezultira viškom prihoda u iznosu od 24.673,10 eura.
* Od ukupno ostvarenih konsolidiranih prihoda poslovanja i prihoda od prodaje nefinancijske imovine, ostvareni prihodi Općine Gornja Stubica u razdoblju od 01.01.2024. do 30.06.2024. iznose 1.394.806,95 eura, dok ostvareni prihodi dječjeg vrtića Jurek iznose 275.708,01 eura (prijenos proračunskom korisniku DV Jurek iznosi: 189.597,71 eura- navedeno se prilikom konsolidacije izbija iz ukupnog iznosa prihoda i rashoda kako ne bi došlo do duplog prikaza).
* Od ukupno ostvarenih konsolidiranih rashoda i rashoda za nabavu nefinancijske imovine u razdoblju od 01.01.2024. do 30.06.2024., ostvareni rashodi i rashodi za nabavu nefinancijske imovine Općine iznose 1.371.957,66 eura, dok ostvareni rashodi i rashodi za nabavu nefinancijske imovine dječjeg vrtića Jurek iznose 273.884,20 eura (prijenos proračunskom korisniku DV Jurek iznosi: 189.597,71 eura- navedeno se prilikom konsolidacije izbija iz ukupnog iznosa prihoda i rashoda kako ne bi došlo do duplog prikaza).
* U izvještajnom razdoblju ukupni primici od financijske imovine iznosili su 300.000,00 eura, a izdaci za financijsku imovinu iznosili su 1.682.378,37 eura. U navedenom izvještajnom razdoblju od 01.01.2024. do 30.06.2024. dječji vrtić Jurek nije imao primitaka niti izdataka za financijsku imovinu.
* Od ukupnih izdataka, iznos od 16.590,36 eura utrošen je za otplatu rata beskamatnog zajma za sanaciju štete od potresa (Odluka Vlade RH).
* Iznos od 1.567.795,47 eura utrošeni je za otplatu kratkoročnog kredita u suradnji sa PBZ-om za mostni kredit za financiranje projekata sanacije posljedice štete od potresa koji je u konačnici financirani iz Fonda solidarnosti Europske unije.
* Iznos od 30.000,00 eura odnosi se na otplatu 1. rate kratkoročnog kredita u suradnji sa PBZ-om za financiranje tekućeg poslovanja.
* Iznos od 17.535,38 eura odnosi se na otplatu glavnica kredita za gradnju dječjeg vrtića Jurek.
* Iznos od 50.457,16 eura odnosi se na povrat namirenja iz državnog proračuna.

**PRIHODI**

U razdoblju od 01.01. do 30.06. 2024. godine Općina Gornja Stubica ostvarila je konsolidirane prihode poslovanja u iznosu od 1.480.917,25 eura. U navedenom izvještajnom razdoblju nije bilo ostvarenih prihoda od prodaje nefinancijske imovine. Kako je već i navedeno, od ukupno ostvarenih konsolidiranih prihoda poslovanja i prihoda od prodaje nefinancijske imovine, ostvareni prihodi Općine Gornja Stubica u razdoblju od 01.01.2024. do 30.06.2024. iznose 1.394.806,95 eura, dok ostvareni prihodi dječjeg vrtića Jurek iznose 275.708,01 eura (prijenos proračunskom korisniku DV Jurek iznosi: 189.597,71 eura- navedeno se prilikom konsolidacije izbija iz ukupnog iznosa prihoda i rashoda kako ne bi došlo do duplog prikaza).

**Prihodi poslovanja**

***Prihodi od poreza 61 (prihodi Općine Gornja Stubica)*** ostvareni u iznosu od 844.530,93 eura, a obuhvaćaju porez na dohodak od nesamostalnoga rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim navedenih poreza u tu skupinu proračunskih prihoda spadaju i porez na promet nekretninama, porez na potrošnju alkoholnih i bezalkoholnih pića koji plaćaju vlasnici

ugostiteljskih objekata i porez na kuće za odmor, a sve sukladno Odluci o općinskim porezima.

Prihodi od poreza ostvareni su u razini istog razdoblja prethodne godine, te očekivanih 35,16 % od ukupno planiranih za 2024. godinu.

***Pomoći iz inozemstva i od subjekata unutar općeg proračuna* (63)** ostvarene su u iznosu od 364.897,75 eura, a tu spadaju pomoći županijskog i državnog proračuna i ostalih subjekata unutar općeg proračuna, pomoći izvanproračunskih korisnika te prijenosi EU sredstava.

* **pomoći proračunu iz drugih proračuna i izvanproračunskim korisnicima (Općina)-** U navedenom izvještajnom razdoblju Općini su uplaćena sredstva za fiskalnu održivost dječjih vrtića u iznosu od 62.970,00 eura, sredstva fiskalnog izravnanja u iznosu od 249.815,70 eura, pomoć Ministarstva branitelja za manifestaciju „Susreti za Rudija“ u iznosu od 6.636,14 eura i sredstva za refundaciju plaće za zajedničkog poljoprivrednog redara temeljem Sporazuma Gradova Donja Stubica i Oroslavje i općina Stubičke Toplice i Gornja Stubica u iznosu od 12.423,21 eura.
* **kapitalne pomoći proračunu iz drugih proračuna i izvanproračunskim korisnicima (Općina)-** u izvještajnom razdoblju od 01.01.2024. do 30.06.2024. godine Općini su uplaćena sredstva od Krapinsko-zagorske županije u iznosu od 30.882,50 eura za uređenje parka oko biste Rudolfa Perešina u centru Gornje Stubice.
* **pomoći proračunskim korisnicima iz proračuna koji im nije nadležan (DV Jurek)-** Prihod proračunskim korisnicima iz proračuna koji im nije nadležan 2.170,20 eura.
* **pomoći temeljem prijenosa EU sredstava (Općina)-** u izvještajnom razdoblju od 01.01.2024. do 30.06.2024. nije bilo uplata pomoći temeljem prijenosa EU sredstava.

Prihodi od pomoći ostvareni su za 95,40 % manje u odnosu na isto razdoblje prethodne godine. U 2023. godini u istom izvještajnom razdoblju provodili su se projekti sanacije cesta od posljedica potresa financirani iz Fonda solidarnosti EU, pa su prihodi od pomoći u 2023. godini bili puno veći nego u istom izvještajnom razdoblju u 2024. godini. Ostvarenje prihoda od pomoći u odnosu na plan proračuna iznosi 5,81 %.

***Prihodi od imovine 64*** ostvareni su u iznosu od 9.450,89 eura. Prihode od imovine sačinjavaju prihodi od nefinancijske imovine. U tu skupinu prihoda spadaju:

* kamate na oročena sredstva i depozite po viđenju: 69,91 eura (Općina 57,07eura, dječji vrtić Jurek: 12,84 eura)
* naknade za koncesije (Općina): 6.901,59 eura
* prihodi od zakupa i iznajmljivanja imovine (Općina): 2.316,38 eura
* naknada za korištenje nefinancijske imovine (Općina): 1,54 eura
* ostali prihodi od nefinancijske imovine (Općina): 161,47 eura

Prihodi od imovine ostvareni su za 54,3 % manje u odnosu na isto razdoblje prethodne godine, a 22,46 % od ukupno planiranih za 2024. godinu.

***Prihodi od upravnih i administrativnih pristojbi, pristojbi po posebnim propisima i naknada (65)*** ostvareni su u iznosu od 257.810,74 eura. U tu skupinu spadaju:

* **županijske, gradske i općinske pristojbe i naknade-** ukupno ostvareni prihodi (prihodi od grobnih naknada, naknada za mrtvačnicu i ukop, prihodi vodovoda) u navedenom izvještajnom razdoblju u 2024. godine iznose 92.853,91 eura.
* **ostale pristojbe i naknade**- ukupno ostvareni prihodi iznose 177,28 eura.
* **prihodi vodnog gospodarstva**- ukupno ostvareni prihodi iznose 71,42 eura.
* **doprinosi za šume**- ukupno ostvareni prihodi iznose 398,17 eura.
* **ostali nespomenuti prihodi**- Općina Gornja Stubica ostvarila je 12.840,78 eura, a dječji vrtić Jurek ostvario je 79.700,32 eura za sufinanciranje uplate roditelja za smještaj djece u dječji vrtić.
* **komunalni doprinosi**- ukupno ostvareni prihodi iznose 3.982,03 eura.
* **komunalne naknade**- ukupno ostvareni prihodi iznose 67.786,83 eura.

Prihodi od upravnih i administrativnih pristojbi, pristojbi po posebnim propisima i naknada ostvareni su za 66,98 % više u odnosu na isto razdoblje prethodne godine, a 53,35 % od ukupno planiranih za 2024. godinu.

***Prihodi od prodaje proizvoda i robe te pruženih usluga i prihodi od donacija 66***- Dječji vrtić Jurek je u navedenom izvještajnom razdoblju ostvario prihode od donacija u iznosu od4.226,94 eura (donacije od fizičkih osoba: 1.500,00 eura, od trgovačkih društava: 2.600,00 eura, donacija didaktičke opreme: 126,94 eura), što je 50,14% ukupno planiranih sredstava za 2024. godinu.

***Kazne, upravne mjere i ostali prihodi (68)*** u izvještajnom razdoblju od 01.01.2024. do 30.06. 2024. godine nisu ostvareni.

**Prihodi od prodaje nefinancijske imovine**

U izvještajnom razdoblju od 01.01.2024. do 30.06. 2024. godine nisu ostvareni.

**RASHODI POSLOVANJA**

#### Rashodi za zaposlene (31)

Rashodi za zaposlene realizirani su u ukupnom iznosu od 377.962,02 eura, a odnose se na rashode za zaposlene u Jedinstvenom upravnom odjelu 145.774,14 eura, te plaće zaposlenika u dječjem vrtiću Jurek u iznosu od 232.187,88 eura.

Rashodi za zaposlene obuhvaćaju bruto plaće, doprinose na plaće i ostale rashode za zaposlene.

Rashodi za zaposlene ostvareni su za 29,1 % više u odnosu na isto razdoblje prethodne godine, a 39,51 % od ukupno planiranih za 2024. godinu.

#### Materijalni rashodi (32)

Materijalni rashodi realizirani su u iznosu od 682.120,77 eura, a odnose se na rashode za izvršavanje programskih aktivnosti i redovno poslovanje Općine Gornja Stubica i dječjeg vrtića Jurek čiji je prikaz utroška naveden u izvršenju posebnog dijela proračuna po programskoj klasifikaciji.

U strukturi materijalnih rashoda iznos od 18.309,24 eura odnosi se na naknade troškova zaposlenika. U ovoj skupini rashoda prikazani su troškovi za službena putovanja, naknade za prijevoz na posao i sa posla, stručna usavršavanja zaposlenika i ostale naknade troškova zaposlenima Općine Gornja Stubica i dječjeg vrtića Jurek.

Rashodi za materijal i energiju realizirani su u iznosu od 250.876,02 eura. Unutar skupine utrošena su sredstva za uredski materijal i ostale materijalne rashode, električnu energiju, gorivo, potrošni materijal, materijal za tekuće i investicijsko održavanje građevinskih objekata te postrojenja i opreme, sitni inventar i slično.

Rashodi za usluge realizirani su u iznosu od 300.733,74 eura. Rashodi za usluge odnose se na usluge telefona i pošte, usluge interneta, usluge tekućeg i investicijskog održavanja građevinskih objekata, postrojenja i opreme, usluge za komunikaciju i prijevoz, usluge promidžbe i informiranja, komunalne usluge, deratizaciju i dezinsekciju, zdravstvene i veterinarske usluge, usluge odvjetnika i pravnog savjetovanja, računalne i informatičke usluge i ostale intelektualne usluge. Najznačajniji rashod u ovoj podskupini je za tekuće i investicijsko održavanje: cesta i putova, javnih površina i ostalo održavanje u iznosu od 131.864,69 eura.

Ostali nespomenuti rashodi poslovanja realizirani su u iznosu od 112.201,77 eura, a odnose se na premije osiguranja, reprezentaciju, ostale pristojbe i naknade, sudske, administrativne i slične pristojbe, te rashodi protokola.

Materijalni rashodi ostvareni su za 15,68 % više u odnosu na isto razdoblje prethodne godine, a 44,03 % od ukupno planiranih za 2024. godinu.

#### Financijski rashodi (34)

Financijski rashodi realizirani su u iznosu od 20.984,62 eura. Unutar skupine financijskih rashoda ubrajamo izdatke za kamate za primljene kredite, naknadu porezne uprave, bankarske usluge i usluge platnog prometa.

Financijski rashodi ostvareni su za 12,23% manje u odnosu na isto razdoblje prethodne godine, a 43,95 % od ukupno planiranih za 2024. godinu.

#### Subvencije (35)

Ukupni rashodi za subvencije u navedenom izvještajnom razdoblju realizirani su u iznosu od 19.882,88 eura.

Rashodi za subvencije ostvareni su za 9,68 % manje u odnosu na isto razdoblje prethodne godine, a 35,19 % od ukupno planiranih za 2024. godinu.

***Pomoći dane u inozemstvo i unutar općeg proračuna (36)***

Ukupni rashodi za pomoći dane u inozemstvo i unutar općeg proračuna ostvarene su u iznosu od 39.652,51 eura, a odnose se na tekuće pomoći Javnoj vatrogasnoj postrojbi Zabok i prijenose za sufinanciranje dječjih vrtića.

#### Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade realizirane su u iznosu od 71.828,70 eura i to za:

* pomoć obiteljima i kućanstvima: 9.950,36 eura
* podmirenje troškova stanovanja: 1.635,06 eura
* logopedska služba: 796,32 eura
* stipendije i školarine: 21.920,00 eura
* božićnica za umirovljenike: 30,00 eura
* sufinanciranje rada predškole Marija Bistrica: 330,00 eura
* obuka neplivača- OŠ Matije Gupca Gornja Stubica: 645,92 eura
* izvannastavne aktivnosti- OŠ Matije Gupca Gornja Stubica: 2.344,00 eura
* nagrade učenicima: 663,33 eura
* naknade za novorođenu djecu: 6.475,00 eura
* sufinanciranje pomagača u nastavi: 6.843,39 eura
* sufinanciranje prijevoza željeznicom: 1.689,81 eura
* sufinanciranje prijevoza autobusom: 18.505,51 eura

Rashodi za naknade građanima i kućanstvima ostvareni su za 23,24 % više u odnosu na isto razdoblje prethodne godine, a 39,37 % od ukupno planiranih za 2024. godinu.

#### Ostali rashodi (38)

Ostali rashodi obuhvaćaju tekuće i kapitalne donacije i kapitalne pomoći. Ostali rashodi realizirani u razdoblju od 01.01.2024. do 30.06.2024. godine iznose 92.287,35 eura, a odnose se na tekuće donacije.

Tekuće donacije odnose se na:

* tekuće donacije Crveni križ Donja Stubica: 4.834,44 eura
* tekuće donacije Udruga invalida Donja Stubica: 400,00 eura
* tekuće donacije Udruga branitelja Sv. Juraj Gornja Stubica: 2.150,00 eura
* tekuće donacije Udruga hrvatskih branitelja liječenih od PTSP-a KZŽ: 200,00 eura
* tekuće donacije Društvo osoba oštećena sluha Krapina: 100,00 eura
* tekuće donacije Udruga Sveta Ana: 250,00 eura
* tekuće donacije Udruga slijepih KZŽ: 100,00 eura
* tekuće donacije KUD Matija Gubec: 2.450,00 eura
* tekuće donacije ostale udruge (udruga Peharček, BK Ikar..): 1.661,15 eura
* tekuće donacije Udruga građana Krč: 750,00 eura
* tekuće donacije MK Broken Bones: 600,00 eura
* tekuće donacije Kajkaviana: 200,00 eura
* tekuće donacije Lipin cviet: 1.750,00 eura
* tekuće donacije Udruga umirovljenika: 1.650,00 eura
* tekuće donacije Udruga seljaka: 1.750,00 eura
* tekuće donacije Društvo R. Perešin: 2.250,00 eura
* tekuće donacije Vatrogasna zajednica: 30.150,00 eura
* tekuće donacije političke stranke: 1.791,76 eura
* tekuće donacije Gornjostubička luč: 2.000,00 eura
* tekuće donacije Sportska zajednica Općine G. Stubica: 34.000,00 eura
* tekuće donacije Lovačko društvo „Orao“: 1.250,00 eura
* tekuće donacije- sufinanciranje Doma za žrtve nasilja u obitelji Novi početak: 2.000,00 eura

Ostali rashodi, za pomoći i donacije, ostvareni su za 10,10 % više u odnosu na isto razdoblje prethodne godine, a 40,78 % od ukupno planiranih za 2024. godinu.

# **Rashodi za nabavu nefinancijske imovine**

Rashodi za nabavu nefinancijske imovine realizirani su u iznosu od 151.525,30 eura. Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na građevinskim objektima.

#### Rashodi za nabavu proizvedene dugotrajne imovine odnose se na:

* rashode za građevinske objekte u iznosu od 130.780,48 eura, a odnose se na radove i stručni nadzor na modernizaciji i asfaltiranju NC 1-022 Ulica Augusta Šenoe, projektnu dokumentaciju za sanaciju klizišta u naselju Pošteki, projektnu dokumentaciju za cestu Sekirevo selo- Karivaroš- Sveti Matej NC 2-099 i za izmjenu glavnog projekta izgradnje nogostupa NC 1-023 Ulica Tituša Brezovačkog.
* rashode za nabavu postrojenja i opreme u iznosu od 19.494,82 eura. Općina je u izvještajnom razdoblju od 01.01.2024. do 30.06.2024. godine kupila traktorsku kosilicu, tv, računala, printer i uredski namještaj za uređenje prostora za komunalnu redarku. Dječji vrtić Jurek potrošio je 4.100,00 eura za nabavu opreme za ozvučenje u vrtičkim skupinama- sobama.
* ulaganja u računalne programe dječjeg vrtića Jurek u iznosu od 1.250,00 eura.

Rashodi za nabavu proizvedene dugotrajne imovine ostvareni su za 98,30 % manje u odnosu na isto razdoblje prethodne godine, a 2,08 % od ukupno planiranih za 2024. godinu.

**PRIMICI**

U prvom polugodištu 2024. godine Općina Gornja Stubica ugovorila je kratkoročni kredit u suradnji s PBZ za financiranje tekućeg poslovanja u iznosu od 300.000,00 eura. Primici od zaduživanja i financijske imovine su ostvareni 18,62 % u odnosu na tekući plan za 2024. godinu.

**IZDACI**

Izdaci za financijsku imovinu i otplate zajmova ostvareni su u iznosu od 1.682.378,37 eura, a kako je već i navedeno odnose se na otplatu kratkoročnih kredita u suradnji s PBZ bankom, dugoročnog kredita za gradnju dječjeg vrtića, otplate beskamatnog kredita za sanaciju štete od potresa i otplate sredstava namirenja u državni proračun, a ostvareni su u 89,18 % u odnosu na plan.

**OBVEZE**

Stanje obveza na početku izvještajnog razdoblja iznosilo je 2.596.756,37 € dok je povećanje obveza u izvještajnom razdoblju iznosilo 2.004.839,15 €. Podmirene obveze u toku izvještajnog razdoblja iznosile su 3.383.444,19 €, pa je stanje obveza na kraju izvještajnog razdoblja 1.218.151,33 €.

Općina: stanje obveza na kraju izvještajnog razdoblja 1.170.971,46 €. Od toga iznosa, 236.239,15 € je dospjelih obveza, a preostalih 934.732,31 € je nedospjelo.

Dječji vrtić Jurek: na dan 30.06.2024. ukupne obveze iznose 47.179,87 €, sve obveze su nedospjele.

Potencijalne obveze po osnovi sudskih sporova: slučaj Šimunić.

Gornja Stubica, 12.09.2024.

Obrazloženje sastavila: Nikolina Šalković, univ.bacc.oec.